Els més menuts de Burjassot coneixen les funcions de la Policia Local
2025-07-24

Els alumnes del Centre d’Educació Infantil Els Ratolins, de Burjassot, han rebut una visita molt especial aquests dies. Els xiquets han comptat amb la visita de dos membres de la Policia Local del municipi que els han explicat les funcions que realitzen, en una classe molt divertida i adaptada a l’edat dels xiquets.

Els alumnes del centre han tingut l’oportunitat de veure un vídeo educatiu sobre educació vial protagonitzat per dibuixos animats i, a més, se’ls ha lliurat un quadernet per acolorir amb l’objectiu que sàpien com han de creuar un carrer o com han d’actuar davant un pas de zebra o un encreuament, entre altres recomanacions.

Amb aquesta acció, en la qual els xiquets han pogut també pujar-se a les motos policials, la Policia Local de Burjassot continua el seu treball d’acostament a tots els veïns del municipi i, més si cap, als xiquets que ja veuen en ells a un amic que els pot ajudar davant qualsevol problema que els sorgisca.